REFERÈNCIA: BT-02/11 CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS D'ESPECIALISTA TÈCNIC EN EL SERVICI D'INFORMACIÓ BIBLIOGRÀFICA I DOCUMENTAL (SIBID) DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1755)
  + [Valencià](/va/acuerdo/1755)






Selector de idioma

Leer

* [Español](/es/acuerdo/1755)
* [Valencià](/va/acuerdo/1755)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REFERÈNCIA: BT-02/11 CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS D'ESPECIALISTA TÈCNIC EN EL SERVICI D'INFORMACIÓ BIBLIOGRÀFICA I DOCUMENTAL (SIBID) DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================================

Secretaria General

Butlletí Oficial Universitat d'Alacant





REFERÈNCIA: BT-02/11 CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS D'ESPECIALISTA TÈCNIC EN EL SERVICI D'INFORMACIÓ BIBLIOGRÀFICA I DOCUMENTAL (SIBID) DE LA UNIVERSITAT D'ALACANT.

Data d'aprovació
:   09/05/2011

Data de publicació
:   12/05/2011

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1755.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1755)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1755)
  + [Compartir acuerdo en 

    X](https://twitter.com/intent/tweet?via=UA_Universidad&text=REFERÈNCIA: BT-02/11 CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS D'ESPECIALISTA TÈCNIC EN EL SERVICI D'INFORMACIÓ BIBLIOGRÀFICA I DOCUMENTAL (SIBID) DE LA UNIVERSITAT D'ALACANT.&url=https://www.boua.ua.es/va/acuerdo/1755)

**Títol:** REFERÈNCIA: BT-02/11 CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS D'ESPECIALISTA TÈCNIC EN EL SERVICI D'INFORMACIÓ BIBLIOGRÀFICA I DOCUMENTAL (SIBID) DE LA UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dilluns, 9 de maig de 2011

REFERÈNCIA: BT-02/11

CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS D'ESPECIALISTA TÈCNIC EN EL SERVICI D'INFORMACIÓ BIBLIOGRÀFICA I DOCUMENTAL (SIBID) DE LA UNIVERSITAT D'ALACANT.

La Universitat d'Alacant, d'acord amb el que establix l'article 17.3 del Decret 33/1999, de 9 de març, del Govern Valencià (DOGV del 20 d'abril), en el Reglament de creació i funcionament de les borses de treball de personal d'administració i servicis (Consell de Govern de 30/09/2004) i la resta de normativa general d'aplicació, convoca borsa de treball, per a cobrir temporalment, llocs de treball amb el perfil que s'inclou, amb les bases següents:

1ª     Lloc de Treball: Especialista tècnic C1 19 30.

De conformitat amb el que preveu l'acord de Consell de Govern de la Universitat d'Alacant de 26 de gener del 2010, pel que s'aprova el Pla d'igualtat d'oportunitats entre dones i homes de la Universitat d'Alacant, es fa constar que no existeix infrarrepresentació de cap dels gèneres en els llocs d'especialista tècnic, sector biblioteques i arxiu.

2ª      Requisits de les o dels aspirants: El compliment dels requisits relacionats a continuació haurà d'estar referit sempre a la data d'expiració del termini fixat per a la presentació d'instàncies i mantindre's fins a la data de formalització del contracte/nomenament:

-        Batxiller, Tècnic o equivalent. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.

-        Tenir la nacionalitat espanyola o trobar-se en alguna de les situacions arreplegades en l'art. 57 de la Llei 7/2007, de l'Estatut Bàsic de l'Empleat Públic (BOE de 13 d'abril).

-        Tenir un coneixement adequat de qualsevol de les llengües oficials de la Comunitat Valenciana per a l'exercici del lloc de treball.

-        Tenir complits 16 anys i no excedir l'edat màxima de jubilació forçosa.

-        Posseir les capacitats i aptituds físiques i psíquiques que siguen necessàries per a l'exercici de les corresponents funcions o tasques.

-        No haver estat separada o separat, o haver-se revocat el seu nomenament com a personal funcionari interí, amb caràcter ferm mitjançant un procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l’exercici de qualssevol funcions públiques o d’aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d’haver estat acomiadat disciplinàriament de forma procedent, per a exercir funcions semblants a les pròpies de la categoria professional a què es pretén accedir. Si es tracta de persones nacionals d’altres estats, no trobar-se inhabilitat o en situació equivalent ni haver estat sotmès a sanció disciplinària o equivalent que impedesca en els mateixos termes en el seu estat l’accés a l’ocupació pública.

3ª      Objecte/Funcions:

-        Atenció i orientació a l'usuari dels servicis de la biblioteca.

-        Informació bibliogràfica de primer nivell.

-        Formació bàsica d'usuàries o usuaris.

-        Suport a les funcions de procés tècnic: localització, captura, anotació de signatura topogràfica i catalogació de registres bibliogràfics.

-        Suport als processos d'adquisicions: localitzar i omplir les dades de les comandes, efectuar el seu control i reclamació, i realitzar la seua recepció.

-        Suport a la tramitació i gestió del préstec interbibliotecari.

-        Suport a la gestió de les publicacions periòdiques: recepció d'exemplars, reclamació, elaboració de llistats, etc..

-        Col·laborar en la difusió dels serveis de la biblioteca.

-        Gestió i administració de les bases de dades o recursos informàtics de suport als processos i servicis bibliogràfics.

-        Ordenació, conservació, préstec i arxiu de fons bibliogràfics o documentals.

-        En general, qualsevol altra tasca, afí a la categoria del lloc i semblants a les descrites anteriorment, que li siguen encomanades per les seues superiores o superiors jeràrquics i resulten necessàries per raons del servei.

4ª     Perfil:  Es valorarà:

-  Experiència i formació relacionada amb l'objecte de la convocatòria.

-  Titulació. Es valoraran les titulacions acadèmiques oficials relacionades amb l'àrea de biblioteconomia i documentació.

5ª     Sistema de Selecció:

1.       Prova. Consistirà en la resolució de tres supòsits de caràcter pràctic, obtinguts per mitjà de sorteig, d'entre quatre proposats pel Tribunal sobre les matèries que apareixen a continuació, a fi d'apreciar la capacitat del personal aspirant per a dur a terme les tasques relacionades amb els seus continguts:

-        Préstec i ordenació de fons.

-        Formació d'usuàries o usuaris.

-        Resolució de preguntes a usuàries o usuaris i informació i referència bibliogràfica.

-        Resolució de tasques de suport en els processos de gestió: adquisicions, catalogació, préstec interbibliotecari i control de publicacions seriades i recursos electrònics.

Es puntuarà de 0 a 5 punts. Per a formar part de la borsa haurà d'obtindre's almenys 3 punts en la prova.

2.      Baremació de mèrits. La comissió encarregada de resoldre (composta segons es detalla en l'annex I) valorarà els currícula del personal aspirant que haja superat la prova prevista en l'apartat anterior, d'acord al barem que figura en l'annex II. Només podran ser considerats aquells mèrits obtinguts fins a la data que finalitze el termini de presentació d'instàncies establit a continuació.

6ª      Confecció de la borsa: Es compondrà seguint l'orde descendent de la puntuació total obtinguda per cada candidata o candidat en les dos fases, sempre que s'haguera aconseguit el mínim descrit en la prova.

En cas d'empat en la puntuació final es resoldrà de la forma prevista en el Reglament de creació i funcionament de les Borses de Treball en la Universitat d'Alacant.

7ª      Presentació d'instàncies: Les instàncies estaran disponibles en la  següent adreça de la pàgina web de la Universitat:

<http://ssyf.ua.es/va/seleccionpas/impresos.html>

i en l'Oficina  Principal del Registre General de la Universitat (Edifici de Gerència i Servicis Generals del Campus de Sant Vicent), i podran presentar-se en l'Oficina Principal del Registre General de  la  Universitat o  en les Oficines Auxiliars, situades en les Secretaries de  Centre i en la Seu d'Alacant, en el termini de 10 dies hàbils, a partir del següent al de publicació de la present convocatòria en el Butlletí Oficial de  la Universitat d'Alacant (BOUA).

Es podran emprar les vies establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre), preferentment a través de les Oficines de Correus, i en este cas la sol·licitud que es presente haurà d'anar en sobre obert perquè el personal empleat de Correus puga estampar en ella el segell amb la data de presentació abans de la seua certificació.

A la instància s'adjuntarà:

-        Fotocòpia del DNI. Les o els aspirants que no posseïsquen la nacionalitat espanyola hauran de presentar fotocòpia del NIE, o si no disposen d'este últim, fotocòpia del passaport o d'un altre document del seu país d'origen que acredite la seua identitat, edat i nacionalitat.

-        Fotocòpia del títol acadèmic o resguard d'haver abonat els drets d'expedició que es requereix per a poder participar en la convocatòria (base 2a)

-        Model de Currículum de la Universitat d'Alacant per a Personal d'Administració i Servicis.

En el cas que l'aspirant aportara els documents acreditatius dels mèrits al·legats una vegada finalitzat el termini de presentació de sol·licituds, la Comissió podrà valorar aquestos mèrits, sempre que hagen sigut relacionats prèviament en el currículum adjuntat a la instància.

En qualsevol moment del procés, es podrà sol·licitar al personal aspirant la traducció per intèrpret jurat dels documents presentats en llengua estrangera.

8ª     Documentació justificativa de tot allò que s'ha exposat en el currículum:

Els mèrits s'al·legaran i provaran documentalment bé per mitjà de còpia simple si es tracta de documentació expedida per la Universitat d'Alacant, o bé per mitjà de còpies autenticades notarial o administrativament a través de la confrontació, si es tracta de documentació expedida per organisme diferent d'esta Universitat, segons es detalla:

1    Titulació: títol oficial o equivalent.

2     Experiència:

a) En la Universitat d'Alacant: certificat del Servici de Gestió de Personal

b) Fora de la Universitat: informe de Vida Laboral expedit per la Tresoreria General de la Seguretat Social i contractes de treball.

En ambdós casos, es complementarà amb una certificat de l'empresa en què conste la categoria i les funcions desenvolupades.

3    Formació:

a) Cursos: Certificat en què consten a més del títol del curs o cursos, el seu programa, la duració en hores i la data de realització.

b) Beques: Certificat en què conste la data de concessió, període de gaudi, l'objecte de la mateixa i les activitats exercides.

4     Coneixements de valencià: Certificat expedida per la Junta Qualificadora de Coneixements de Valencià o equiparades per la normativa vigent.

5     Coneixement d'idioma anglès, alemany o francès: Certificat dels Organismes de la Taula d'Equivalències continguda en l'annex II d'esta convocatòria.

6    Currículum acadèmic (Quan els posats a cobrir siguen de tècnic o tècnic superior): Per a la primera apartada certificat acadèmic en què conste la mitjana obtinguda en la titulació corresponent, i per a la resta d'apartats documents acreditatius que arrepleguen els extrems continguts en cada apartat.

9ª     Relació d'admesos i exclosos: Finalitzat el termini de presentació d'instàncies, es publicarà la relació provisional d'admesos i exclosos. A partir de l'endemà de la seua publicació les persones interessades tindran un termini de 10 dies hàbils per a la presentació de possibles esmenes. En cas de tractar-se de convocatòries urgents este termini serà de 5 dies. Transcorregut este termini es publicarà la relació definitiva d'admesos i exclosos.

10ª Comissió de selecció: La comissió encarregada de resoldre la convocatòria estarà composta, tal com establix l'article 4.2. Del Reglament anteriorment referenciat, per 7 membres i els seus suplents: presidenta o president, secretària o secretari i 5 vocals.

El nomenament dels membres es farà públic abans de l'acte de constitució.

La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

11ª  Notificacions a les o als aspirants: d'acord amb l'art. 59.6 b) de la Llei 30/1992, de 26 de novembre, a l'efecte de notificació les successives resolucions així com la informació d'altres actes que requerisquen publicació i es deriven de la present convocatòria, es publicaran en el tauler d'anuncis de l'edifici de Rectorat i Servicis Generals i en l'adreça de la pàgina web del Servici de Selecció i Formació següent:

<http://ssyf.ua.es/va/seleccionpas/bolsas-trabajo/actual/borses-de-treball.html>

En esta mateixa adreça es troba la resta d'informació general referent a la convocatòria i l'accés a tota la normativa i legislació mencionada en la mateixa.

12ª  Protecció de dades de caràcter personal: Les dades de caràcter personal aportats per les o els aspirants quedaran inclosos en el fitxer automatitzat de Personal d'esta Universitat, que es compromet a no fer un ús diferent d'aquell per al qual han sigut sol·licitats, segons la resolució de la Universitat d'Alacant, de 17 de desembre del 2002, per la que es regula els fitxers automatitzats de dades de caràcter personal (V.U.G.T. de 15 de gener del 2003).

La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei orgànica 15/1999, de 13 de desembre, de protecció de dades; que han de ser exercits, per escrit, davant del Gerent d'esta Universitat.

13ª  Recursos: Contra la convocatòria, les seues bases i tots els actes administratius es que deriven d'esta, que esgoten la via administrativa, pot interposar-se recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació, de conformitat amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la llei Orgànica 6/2001, de 21 de desembre, d'universitats i 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999, de 13 de gener. Tot això sense perjuí que s'utilitze qualsevol altra via que es considere oportuna.

Davant de les actuacions de la Comissió de valoració, podrà interposar-se un recurs d'alçada previst en l'article 114 de la Llei 30/1992, redactat d'acord amb la Llei 4/1999, de 13 de gener, en el termini d'un mes comptat des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.

Alacant, 9 de maig de 2011

EL GERENT

Sgt.: Álvaro Berenguer Berenguer





[Carretera Sant Vicent del Raspeig s/n  
03503 Sant Vicent del Raspeig - Alacant  
 Tel. 70 389 9464 - Fax 50 931 3278](https://www.google.es/maps/@15.925250,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12707&trk=tyah&trkInfo=tarId%6H4462097056519%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)